বাংলাদেশ, পাকিস্তান ও আফগানিস্তানে ভ্রমণের ব্যাপারে নাগরিকদের ওপর সতর্কতা জারি করেছে যুক্তরাষ্ট্র৷ বাংলাদেশের ক্ষেত্রে একাধিক সন্ত্রাসী হামলার কথা উল্লেখ করেছে তারা৷ আইন-শৃঙ্খলা বাহিনী মনে করে, নিরাপত্তা সংকট নেই দেশে৷ সোমবার মার্কিন পররাষ্ট্র মন্ত্রণালয় এই সতর্কতা জারি করে বলে, ‘সন্ত্রাসীরা বাংলাদেশের বিভিন্ন প্রতিষ্ঠানে হামলা চালাচ্ছে৷ তাই বাংলাদেশ ভ্রমণে নিরাপত্তার বিষয়টি গুরুত্বপূর্ণ৷' তবে ‘বাংলাদেশ, পাকিস্তান ও আফগানিস্তান ভ্রমণের ক্ষেত্রে এ সতর্কতা নতুন করে জারি করা হয়নি, আগে থেকেই এ সতর্কতা কার্যকর ছিল৷ আর সেটাই আবার জানিয়ে দেয়া হয়েছে নাগরিকদের৷' বলা হয়েছে, ‘বিশ্বের বিভিন্ন দেশ ভ্রমণে মার্কিন নাগরিকদের সতর্ক করার অংশ হিসেবে এ সতর্কতা জারি করা হয়েছে৷'